### Beslutning

Godkendt.

Afbud: Jimmy Thorsen

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg Kommune. Midlerne skal bruges til anlæg i det offentlige rum og der skal være en lokal demokratisk proces.

Løve lokalområde søger om frigivelse af midler til etablering af ”Det aktive uderum i [adresse]”.

## Indstillinger

Direktøren indstiller, at ansøgningen imødekommes med en rammebevilling på 250.000 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Løve lokalområdes andel af Få det fikset puljen er 284.000 kr. Lokalområdet har afholdt borgermøde den 5. maj 2025, hvor projektet "Det aktive uderum" enstemmigt blev godkendt.

Der søges om etablering af et aktivt uderum i [adresse], som skal være et samlingssted med leg og bevægelsesmuligheder for alle aldre. ”Det aktive uderum” vil kunne styrke mental trivsel og sundhed samt fremme fællesskab og sammenhold i lokalområdet.

Projektet placeres på kommunalt areal ved Løve Skole og Børnehave, og vil kunne styrke disse tilbud og gøre dem mere attraktive. Når skole og børnehave er lukket, vil der stadig være offentlig adgang til udeområderne. Idrætsforeningen i [adresse], som har klublokale på skolen, vil ligeledes kunne bruge flere af redskaberne i foreningens tilbud.

Der er tale om et projekt med et samlet budget på knap 4 mio., hvorfor Aktionsgruppen i Løve er i gang med at søge fondsmidler.

Projektet søger om 250.000 kr. ekskl. moms til etablering af ”Det aktive uderum”.

*Drift og vedligeholdelse*

Når projektet er gennemført overtager Kalundborg Kommune drift og vedligeholdelse. Udgifterne hertil er oplyst af leverandøren til at udgøre ca. 100.000 kr. over en tiårig periode.

Det er administrationens anbefaling, at de afledte drifts- og vedligeholdelsesomkostninger opgøres endeligt og tilrettes det administrative driftsbudget fra året efter, at fællesområdet er etableret.

*Administrationens bemærkninger*

Projektet opfylder rammerne for anvendelse af puljen. Administrationen støtter op om projektet.

## Økonomiske konsekvenser

Løve lokalområde har 284.000 kr. i deres Få det fikset pulje.

Det samlede beløb der søges om til etablering af ”Det aktive uderum” udgør 250.000 kr.
Hvis projektet godkendes, resterer der herefter 34.000 kr. til andre Få det Fikset projekter i [adresse].

[adresse] bemærkninger er indarbejdet i sagen.

### Sagens forløb

22/10/2025 Økonomiudvalget
Anbefales.